O piso montano superior, que en primeras habría estau cubierto de fabos (Fagus sylvatica) y abetes, pero que per a presión maderera en o pasato sobre ixas especies s'habrían visto minguatas. En l'actualidat, o piso montano superior en Sobrarbe el domina quasi en exclusiva lo pin royo (P. sylvestris), mesmo que lo inferior, anque en as vals millor guardatas (como Ordesa u en a cul de Pineta), encara i existe formacions de fabos («fabosas») que son destacables, y siempre que as dos especies i coexisten, o pin royo pierde protagonismo en os puestos de mas ubago, millor propicios ta os fabos. En as altitutz ocupatas per iste estrato fitoclimatico, l'actividat agricola ye muit escasa y quasi exclusivament queda restrinchita a la producción de ferraina. A ganadería i ye muito mas important.